పాట్నా: మాజీ ప్రధాని రాజీవ్ గాంధీపై బీజేపీ నేత సుబ్రహ్మణ్య స్వామి ప్రశసంల జల్లు కురిపించారు. నెహ్రూ-గాంధీ కుటుంబంలో ఆయనొక్కరే మంచి మనిషి అని, హిందువులను జాగృతం చేసేందుకు ఆయన సహకరించారని మీడియాతో మాట్లాడుతూ అన్నారు. అత్యంత ప్రాచుర్యం పొందిన రామాయణం సీరియల్ను దూరదర్శన్లో ప్రసారం చేసేందుకు రాజీవ్ గాంధీ అనుమతి ఇచ్చిన విషయాన్ని స్వామి ఈ సందర్భంగా గుర్తు చేసారు. ఆ తర్వాత క్రమంలోనే భక్తులు ప్రార్థనలు చేసుకునేందుకు వీలుగా అయోధ్య ఆలయం తాళాలు కూడా తెరుచుకున్నాయన్నారు. కాంగ్రెస్ నేతల నుంచి తీవ్ర వ్యతిరేకత వ్యక్తమైనా లెక్కచేయకుండా నేషనల్ టెలివిజన్ నెట్వర్క్లో రామాయణం సీరియల్ ప్రసారానికి రాజీవ్ అనుమతి ఇచ్చారన్నారు. ఇటీవల సుప్రీంకోర్టు చేసిన సూచనల ప్రకారం ఏళ్ల తరబడి అపరిష్కృతంగా ఉన్న అయోధ్య వివాదం పరిష్కారమవుతుందన్న ఆశాభావాన్ని స్వామి వ్యక్తం చేశారు. కాంగ్రెస్ పార్టీ ఎన్నికల్లో వరుస వైఫల్యాలు చవిచూస్తుండటంపై మాట్లాడుతూ, ఆ పార్టీ ఆత్మహత్య చేసుకునేందుకు సిద్ధమైనట్టు కనిపిస్తోందని, తాము అంత్యక్రియలు చేయాల్సి రావచ్చని వ్యాఖ్యానించారు. అయోధ్య అంశంపై ఉపన్యసించేందుకు స్వామి ఇక్కడకు వచ్చారు.
patna: maji pradhaani rajiv gaandheepai bgfa netha subrahmanya swami prasasamla jallu kuripinchaaru. nehroo-gaandhi kutumbamlo aayanokkare manchi manishi ani, hinduvulanu jaagrutam chesenduku aayana sahakarinchaarani meediatho maatlaadutuu annaru. atyanta praachuryam pondina ramayanam seeriyalnu dooradarsanlo prasaaram chesenduku rajiv gaandhi anumati ichina vishayaanni swami ee sandarbhamgaa gurtu chesaru. aa tarvaata kramamlone bhaktulu praarthanalu chesukunenduku veelugaa ayodhya aalayam taalaalu kuudaa teruchukunnaayannaaru. congress nethala nunchi teevra vyatirekata vyaktamainaa lekkacheyakunda neshanal television netwarklo ramayanam seerial prasaaraaniki rajiv anumati ichaarannaaru. iteevala supreenkortu chesina suuchanala prakaaram ella tarabadi aparishkrutamgaa unna ayodhya vivaadam parishkaaramavutundanna aasaabhaavaanni swami vyaktam chesaru. congress party ennikallo varusa vaiphalyalu chavichustundatampai maatlaadutuu, aa party aatmahatya chesukunenduku siddhamainattu kanipistondani, taamu antyakriyalu cheyalsi ravachani vyaakhyaaninchaaru. ayodhya amsampai upanyasinchenduku swami ikkadaku vachaaru.